পুলিশ জানায়, গত মঙ্গলবার রাতে নবীগঞ্জ উপজেলার আউশকান্দি বাজারে একটি বাসায় গরু চুরি করতে আসে সুনামগঞ্জ জেলার শাল্লা উপজেলার দাউদপুর গ্রামের রজব আলীর পুত্র শফিক মিয়া (২৮), শ্রীডাকন গ্রামের মৃত আমীর আলীর পুত্র ইসলাম উদ্দিন (৩০)। এসময় জনতা তাদেরকে উত্তম-মধ্যম দিয়ে নবীগঞ্জ থানা পুলিশের কাছে সোপর্দ করেন। পরে বুধবার নবীগঞ্জ থানা পুলিশ খোঁজ নিয়ে জানতে পারে তারা দু’জনই শাল্লা থানার দায়েরকৃত মামলার যাবজ্জীবন সাজাপ্রাপ্ত আসামী এবং তারা দীর্ঘদিন ধরে আত্মগোপনে রয়েছে।